Ročių dvaras

Ročių dvaras – buvusi dvaro sodyba Ročių kaime, Betygalos seniūnijoje, Raseinių rajone, apie 2 km į šiaurės rytus nuo Žibulių. Dvarvietėje išlikęs gyvenamasis namas ir svirnas, pavieniai parko medžiai (liepų eilė teritorijos rytinėje dalyje), kūdra teritorijos centre.

Ročių dvaro sodybos fragmentai įregistruoti Kultūros vertybių registre 1992 m. balandžio 22 d.

Istorija 

XIX a. dvaras priklausė trims bajorų Kryževičių kartoms. XIX a. pabaigoje Kryževičiai dvarą užstatė Vilniaus žemės banke, paimdami paskolą ūkio sustiprinimui. Dėl finansinių sunkumų 1907 m. dvaras su jam priklausiusiais Lepšiškės vienkiemiu, Zaciškės palivarku ir nemažu miško plotu parduotas Antanui Narbutui. Valdant Eduardui ir Sofijai Narbutams (jie Ročiuose negyveno), 1931 m. dvaras išparceliuotas. Dvarą savininkai buvo išnuomoję valstiečiui Mižutavičiui. Dvarvietėje buvo grupelėmis išsidėsčiusios 2 sodybos: vakarinę dalį nuomojo V. Mižutavičius, rytinę – J. Žemaitis.

Pokaryje palivarko pastatai priklausė kolūkiui, gyvenamajame name veikė mokykla. 1993 m. sodyboje užfiksuoti 9 palivarko pastatai ar jų liekanos, šiuo metu belikę du.

Šaltiniai

Nuorodos 

 Sąrašas:Lietuvos dvarai

Raseinių rajono dvarai